**U z n e s e n i e č. 6/2015**

**zo zasadnutia Obecného zastupiteľstva obce Oravská Polhora, konaného dňa 7. septembra 2015**

**Obecné zastupiteľstvo obce Oravská Polhora**

**A/ BERIE NA VEDOMIE**

1. Informácie o činnosti Základných škôl s materskými školami v obci Oravská Polhora.
2. Správu nezávislého audítora ku konsolidovanej účtovnej závierke k 31.12.2014.
3. Správu Najvyššieho kontrolného úradu SR o výsledku kontroly efektívnosti a účinnosti pri výkone pôsobnosti obcami SR.
4. Rozpočtové opatrenie č. 8/2015.
5. Žiadosť Základnej školy s materskou školou Oravská Polhora 130 o preklasifikovanie finančných prostriedkov z tovarov a služieb z normatívnych finančných prostriedkov na osobné a prevádzkové náklady na bežný transfer – odstupné vo výške 4 472,50 €.

**B/ SCHVAĽUJE**

1. Návrhovú komisiu v zložení: predseda: Ľudovít Borovka

členovia: Viera Jaššáková a Mgr. Jozef Kurek

1. Program rokovania Obecného zastupiteľstva obce Oravská Polhora.
2. Doplnok č. 3/2015 Všeobecne záväzného nariadenia obce Oravská Polhora č. 3/2009

o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Oravská Polhora.

4. Navýšenie finančných prostriedkov cez originálne kompetencie na podporu aktivít v oblasti kultúry, športu a záujmových činnosti s osobitným zreteľom na deti vo veku 5-15 rokov a mládež vo výške 5 000,00 € z rezervy obce pre Základnú školu s materskou školou Oravská Polhora 130.

1. Rozpočtové opatrenie č. 7 /2015 obce Oravská Polhora.
2. Žiadosť Mgr. Mariany Vorčákovej, bytom Oravská Polhora čs. 143 o odpustenie poplatku za vývoz komunálneho odpadu za postihnutého syna na rok 2015.
3. Žiadosť Marcely Zboroňovej, bytom Oravská Polhora čs. 118 o predlženie zmluvy o nájme bytu č. 11 – I v obecnej bytovke čs. 128 do 31.08.2016.
4. Žiadosť Dušana Rentku o pridelenie bytu č. 10 – J v obecnej bytovke čs. 128 do

31.08.2016.

9. Spolufinancovanie projektu nakladania s biologickými odpadmi vo výške 7 500,00 € v rámci Združenia Biela Orava.

1. Vypracovanie zámeru na zámenu pozemkov medzi Antonom Plevjakom, bytom Oravská Polhora čs. 456, ktorý je vlastníkom C KN parcely č. 10792/201 orná pôda o výmere 966 m2 za pozemky, ktoré vlastní Obec Oravská Polhora C KN parcela č. 380/135 TTP o výmere 788 m2 a C KN parcela č. 380/16 TTP o výmere 81,3 m2 v k.ú. Oravská

Polhora.

1. Vypracovanie predbežného návrhu na odpredaj pozemkov v areáli DI podnikateľským subjektom.

**C/ NESCHVAĽUJE**

1. Žiadosť Martina Revaja, bytom Oravská Polhora čs. 765 o doplnenie vecného bremena na odpredaný pozemok z dôvodu zrušenia vkladu kúpnej zmluvy do katastra nehnuteľnosti.

**Ing. Michal Strnál, starosta obce**

**Zapísal:** Ľudovít Borovka, poslanec Obecného zastupiteľstva obce Oravská Polhora a predseda návrhovej komisie